มาเน เซ็ง ผลการแข่งขันไม่เป็นใจกับหงส์แดง
สำนักข่าวต่างประเทศรายงานวันที่ 13 ธ.ค. ว่า ซาดิโอ มาเน ปีกทีมชาติเซเนกัล ของทีม หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ ยอมรับ เซ็งกับการที่ทีมไม่ชนะการแข่งขันที่ทีมสมควรได้รับชัยชนะ แต่ทีมต้องเดินหน้าโฟกัสกับเกมต่อไป,ลิเวอร์พูล เก็บได้เพียงแต้มเดียว จากการลงเล่น 2 นัดหลังสุดในลีก หลังแพ้บอร์นมัธ 3-4 และเสมอเวสต์แฮม ยูไนเต็ด 2-2 ส่งผลให้ตอนนี้หงส์แดงมีแต้มตามหลัง เชลซี ทีมจ่าฝูงอยู่ถึง 6 คะแนน โดย มาเน ยอมรับว่าบางทีก็เซ็งกับการที่บางครั้งผลการแข่งขันใม่เป็นใจกับทีม ไม่ชนะทั้งที่สมควรจะชนะ,ผมไม่ได้ผิดหวังเกี่ยวกับเรื่องที่เชลซีทำผลงานได้ดี แต่อาจเป็นเพราะเราไม่ชนะเกมที่เราสมควรที่จะชนะ แต่สิ่งเหล่านี้มันสามารถเกิดขึ้นได้ในวงการฟุตบอล มันจึงไม่ส่งผลกระทบต่อทุกคนในทีม แต่เราไม่ควรโฟกัสกับเรื่องนั้นมากเกินไป เพราะเรายังเหลือเกมอีกเยอะในฤดูกาลนี้ มันยังเหลือเวลาอีกยาวนาน และเราพยายามมองไปทีละเกม เรารู้คุณภาพของเราดี เรารู้ว่าบางครั้งเราก็ควรได้รับชัยชนะ แต่ถ้าเราไม่ชนะมันก็ไม่ใช่ปัญหา เราจะโฟกัสกับเกมต่อไป มาเน กล่าว,สำหรับ ลิเวอร์พูล มีโปรแกรมทำศึกพรีเมียร์ลีก อังกฤษ นัดต่อไป เจอกับ มิดเดิลสโบรห์ ในวันพุธนี้
ซาดิโอ มาเน ปีกทีมลิเวอร์พูล ยอมรับ เซ็งกับการที่ทีมไม่ชนะการแข่งขันที่ทีมสมควรได้รับชัยชนะ แต่ทีมต้องเดินหน้าโฟกัสกับเกมต่อไป
พรีเมียร์ลีก,ลิเวอร์พูล,ซาดิโอ มาเน,ข่าวกีฬา,ข่าว